व्यापारी सुरक्षा आयोग बनाया जाए: गुजरां
पंजाबप्रदेश व्यापार मंडल की बैठक पवन गुजरां की प्रधानगी में हुई। जिसमें भारत सरकार के इन्कम टैक्स विभाग द्वारा भेजे जा रहे नोटिस जीएसटी संबंधी विचार विमर्श किया गया। संबोधित करते हुए गुजरां ने कहा कि प्रधानमंत्री कार्यालय को पत्र लिखकर इस संबंधी अवगत करवाया जाएगा ताकि व्यापारियों को परेशान करने वाली कार्रवाई बंद करवाने की अपील की जा सके। उन्होंने कहा कि व्यापार मंडल द्वारा जीएसटी को लागू करने से पहले एक व्यापारी सुरक्षा आयोग की स्थापना की जानी चाहिए। इसमें जो सजा का प्रावधान है सरकार उसे वापस ले। व्यापारी अपनी उम्र में सरकार को बहुत सा टैक्स देता है सरकार को भी व्यापारी की 65 वर्ष उम्र होने पर पैंशन का प्रबंध करना चाहिए। व्यापार मंडल के प्रधान पवन गुजरां ने कहा कि इस पत्र द्वारा प्रधानमंत्री से आग्रह कर रहे हैं कि वह व्यापारियों की परेशानियों को समझें और मेहनती व्यापारियों के लिए केंद्र का प्रावधान जीएसटी में खत्म किया जाए। बैठक दौरान नोटबंदी के दौरान बाजार में आई गिरावट पर भी बातचीत की गई। नोटबंदी के कारण देश की जीडीपी में ज्यादा गिरावट आने के कारण सरकार को व्यापारियों के लिए सस्ते लोन उपलब्ध करवाने चाहिए। देश का व्यापारी ही देश को तरक्की की राह पर लेेकर जा सकता है। उन्होंने कहा कि अगर व्यापारी दुखी होगा तो देश की तरक्की नहीं हो सकेगी। मौके पर संदीप जैन, अजय मस्तानी, सुरेश बांसल, राजेश मौजूद थे।
सुनाम में सोमवार को पंजाब प्रदेश व्यापार मंडल की बैठक में शामिल सदस्य।
बैठक
hin_Deva hin_Deva hin_Deva npi_Deva